เรื่องร้องเรียน: ผมผู้จัดการหมู่บ้าน The Plant นะครับ ขอแจ้งเรื่องหน่อยครับ อยากให้ช่วยประสานงานกับทางสำนักงานเขตสะพานสูงในเรื่องของการติดต่อเจ้าของพื้นที่มาดำเนินการ จัดการในเรื่องของขยะสิ่งแวดล้อมแล้วก็ภูมิทัศน์ ต้นไม้รกมากกลัวจะมีพวกงูและขยะก็ส่งกลิ่นเหม็น
การดำเนินการของเจ้าหน้าที่: ฝ่ายเทศกิจได้ประสานกับผู้จัดการนิติบุคคล หมู่บ้านจัดสรร เดอะแพลนท์ เพื่อชี้แจงขั้นตอนการดำเนินในส่วนที่เกี่ยวข้อง ดังนี้  1. ฝ่ายเทศกิจ ได้ทำหนังสือประสานฝ่ายรายได้เพื่อขอข้อมูลผู้ถือกรรมสิทธิ์ในที่ดิน ผลการดำเนินการ อยู่ระหว่างรอผลการตรวจสอบจากฝ่ายรายได้ ซึ่งเป็นส่วนราชการที่ครอบครองข้อมูลของผู้ถือกรรมสิทธิ์ที่ดินแปลงดังกล่าว 2. เมื่อฝ่ายเทศกิจได้รับข้อมูลเจ้าของที่ดินจากฝ่ายรายได้แล้วจะดำเนินการจัดทำหนังสือถึงเจ้าของที่ดินเพื่อให้ดำเนินการปรับปรุงภูมิทัศน์ ตัดต้นไม้ในที่ดินของตนต่อไป ซึ่งการดำเนินการในการประสานงานกับเจ้าของที่ดินให้เข้าดำเนินการปรับปรุงพัฒนาที่ดินอาจมีเงื่อนไขของระยะเวลาที่ไม่สามารถกำหนดได้ขึ้นอยู่กับเจ้าของที่ดินจะให้ความร่วมมือมากน้อยเพียงใด หากเจ้าของที่ดินฝ่าฝืนหรือไม่ดำเนินการตามหนังสือ ฝ่ายเทศกิจอาจดำเนินคดีกับเจ้าของที่ดินตามกฎหมายที่เกี่ยวข้อง
ความเห็นของผู้แจ้ง: ทำงานเร็วดีมากเลยครับ ไม่น่าเชื่อ ว่าเขตนี้จะน่ารักขนาดนี้ ขอบคุณครับ
พื้นที่: แขวงทับช้าง เขตสะพานสูง กรุงเทพมหานคร